OpenLLM-France/wikimedia huggingface dataset:
# Saint-Ouen-le-Houx

Saint-Ouen-le-Houx Frantziako udalerria da, Calvados departamenduan dagoena, Normandia Beherea eskualdean. 2013an 87 biztanle zituen.

## Demografia
### Biztanleria

2007an Saint-Ouen-le-Houx udalerrian erroldatutako biztanleak 78 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 20 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 58 etxebizitza zeuden, 34 familiaren etxebizitza nagusia ziren, 23 bigarren erresidentzia ziren eta 1 hutsik zegoen. Etxebizitza guzti hauek 58etxeak ziren. 34 etxebizitza nagusietatik 30 bere jabearen bizilekua ziren eta 4 alokairuan okupaturik zeuden; 3 etxek hitu gela zituzten, 6 etxek lau zituzten eta 25 etxek bost zituzten. 32 etxek euren parking plaza propioa zuten azpian. 21 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Ouen-le-Houx udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 4 | 60-64 | 4 |
| 4 | 55-59 | 0 |
| 12 | 50-54 | 8 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 4 | 25-29 | 0 |
| 4 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 29 aktiboak ziren eta 28 inaktiboak ziren. 29 pertsona aktiboetatik 27 lanean zeuden (15 gizon eta 12 emakume) eta 2 langabezian zeuden (1 gizon eta 1 emakume). 28 pertsona inaktiboetatik 19 erretiraturik zeuden, 4 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen, 1 finantziazio enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Saint-Ouen-le-Houx udalerrian 11 nekazaritza-ustiategi zeuden, 252 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q642989
* Multimedia: Saint-Ouen-le-Houx / Q642989
# Saski

Saskia edo otzara zumez, ihiz edo beste landare batzuen zuntzez egindako edukiontzia da. Gauzak alde batetik bestera garraiatzeko erabiltzen da, irekia edo itxia izan daiteke, eta gehienetan euskarririk ez badu ere, batzuetan helduleku bat du erdian erabilera errazteko. Euskaraz izen ugari ditu, eskualdearen eta erregistroaren arabera, hala nola banasta, esporta, xextoa, zestera edo zestoa.
Hedapenez, saski deritzo saskibaloian jokatzeko erabiltzen den uztai saredunari.

## Ikus, gainera

* Otarre
* Otzara gazta

## Kanpo estekak

* Datuak: Q201097
* Multimedia: Baskets / Q201097
* 1 2 «Saski». Euskaltzaindiaren Hiztegia. (Noiz kontsultatua: 2023-7-8.)
* ↑ «Otzara». Euskaltzaindiaren Hiztegia. (Noiz kontsultatua: 2023-7-8.)
# Saskhori

Saskhori (georgieraz: სასხორი) Georgiako udalerri bat da. 2014ko datuen arabera 332 biztanle zituen.

## Kanpo estekak

* Datuak: Q4710008
* Multimedia: Saskhori / Q4710008
# Saskatoon

Saskatoon, Kanadako Saskatchewan probintziako hiririk handiena da. 2021eko erroldaren arabera 266.141 biztanle zituen.
* Datuak: Q10566
* Multimedia: Saskatoon / Q10566
# Sasioroitzapen

Sasioroitzapen, oroipen faltsu, gezurrezko oroitzapen, sasioroipen, gogorapen faltsu... psikologian, batez ere Elizabeth Loftusen ekarpenei esker, fenomeno ezaguna da. Gezurrezko oroitzapena gertatu ez zen gertaera baten oroitzapena da, edo gertatu zen gertaera baten distortsioa, kanpotik berrets daitezkeen gertakarien bidez jakin daitekeenez. 2013tik Mandela efektua bezala ere ezagutzen da, Fiona Broome blogariak asmatutako terminoa, eta Interneteko kulturan zabalduena.
Elizabeth Loftus eta beste psikologo askok frogatutzat eman dute gizakiok benetan gertatu ez diren kontuak eta xehetasunak gogoratu ahal ditugula. Psikologo talde batek boluntario talde bati beren Disneylandeko esperientziei buruz galdezka lortu zuten boluntario gehienek gogoratzea Bugs Bunnyrekikoak. Horretarako galdera egokiak eta itxaron gelan jarritako irudi batzuk, non Bugs Bunny agertzen zen besterik ez zuten behar izan. Baina, jakina, ezinezkoa da Bugs Bunny Disneylanden egotea, pertsonaia hori ez delako Disney unibertsokoa, konpetentziakoa, Warner Bros.-ekoa baizik.
Beste esperimentu batean psikologoek eskatzen zieten boluntario batzuei familia-bazkari bateko pertsona bati gogoraraztea nola txikitan hipermerkatu batean galdu zen. Azkenean, ikusi zen ez zela zaila gezurrezko oroitzapenak ezartzea pertsona batengan eta, ondo bideratuz gero, edozein pertsonak gogora zezakeela nola galdu zen txikitan hondartzan edo hipermerkatuan, benetan horrelakorik gertatu ez bazen ere.

## Kanpo estekak

* Datuak: Q2051704
# Saskatchewan ibaia

Saskatchewan ibaia Kanadako ibai nagusienetariko bat da. Bere 1.392 kilometrotako ibilbideak Kanadako Saskatchewan eta Manitoba probintziak zeharkatzen ditu Winnipeg lakura heldu baino lehen. Egiazki ibai-sistema bat da, Ipar Saskatchewan eta Hego Saskatchewan ibaiek osatua, batera 146.100 km$^2$-ko arroa dutenak. Arroa Kanadako Zabaldi handietara, Albertako Mendi Harritsuetara eta Estatu Batuetako Montana iparraldera hedatzen da.
Ibaiaren iturria Saskatchewan estatuaren erdian dago, Ipar Saskatchewan eta Hego Saskatchewan ibaien bilgunean. Ibai biak Albertako Mendi Harritsuetako glaziareetan sortuak dira.
Ibai eta izen bereko probintziaren izena (Saskatchewan) creezko kisiskāciwani-sīpiy hitzetik dator, euskaraz "ibaibide azkarreko ibai" esan nahi duena.
Ipar Saskatchewan ibaia 1.287 km luze da, eta Hego Saskatchewan 1.392 km luze. Izen bereko probintziaren erdialdean biltzen dira bi ibaiok, Prince Albert hiriaren ekialdean.

## Irudi galeria

* Saskatchewan ibaia Albertan
* Ibaigurutzea: Saskatchewan, Mistaya eta Howse ibaiak
* Ipar Saskatchewan ibaia Albertan
* Hego Saskatchewan Medicine Hatetik gertu

## Ikus, gainera

* Kanadako geografia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) Kanadako izen geografikoak

## Kanpo estekak

* (Ingelesez) Saskatchewan ibai sistema Canadian Council for Geographic Education erakundearen webgunean
* Datuak: Q3047
* Multimedia: Saskatchewan River / Q3047
# Sasizereal

Sasizerealak zerealen antzeko erabilera daukaten landare hostozabalak dira. Ez dira belarrak; benetako zerealak belarrak dira, Poaceae familiakoak alegia. Sasizerealik ezagunenak amarantoa: Amaranthus cruentus, Kiwicha, Amaranthus hypochondriacus; kinoa eta artobeltza dira.

### Sasizereal nagusiak

* Amarantoa
   * Amaranthus cruentus
   * Kiwicha
   * Amaranthus hypochondriacus
* Arkazia hazia
* Artobeltza
* Brosicum alicastrum
* Celosia
* Chenopodium berlandieri
* Chia
* Ezpatabelarra
* Kañiwa
* Kinoa

## Erreferentziak

* ↑ (Ingelesez) https://web.archive.org/web/20070214055758/http://agglossary.uaex.edu/viewPGlossary1.asp#P Glossary of Agricultural Production, Programs and Policy, 2006/12/31, University of Arkansas Division of Agriculture

## Kanpo estekak

* Datuak: Q749997
* Multimedia: Pseudocereals / Q749997
# Saskatchewango Unibertsitatea

Saskatchewaneko Unibertsitatea (U of S, edo USask ) Kanadako ikerketa unibertsitate publikoa da, 1907ko martxoaren 19an sortua eta Hego Saskatchewan ibaiaren ekialdean dagoen Saskatoon-en (Saskatchewan, Kanada). 1907an "Saskatchewan probintziarako Unibertsitatea ezartzeko Legea" onartu zuen probintziako legebiltzarrak 1907an. 1907ko martxoaren 19an probintziako unibertsitatea ezarri zuen "bere adar guztietan goi hezkuntzako instalazioak eskaintzeko eta ahalbidetzeko helburuarekin. pertsona guztiek arraza, sinesmena edo erlijioa kontuan hartu gabe etekin handiena ateratzeko".
Saskatchewaneko Unibertsitatea Kanadako Saskatchewan probintziako hezkuntza erakunderik handiena da. Saskatchewaneko Unibertsitatea Kanadako ikerketa-unibertsitate nagusietako bat da (Kanadako Ikerketa Katedraren kopuruan oinarrituta) eta U15 Kanadako Ikerketa Unibertsitateen Taldeko kidea da (Kanadako 15 unibertsitate ikerketa intentsiboenak).

## Erreferentziak

* ↑ University of Saskatchewan Act. .

## Kanpo estekak

* Datuak: Q1514848
# Saskatchewan

    Artikulu hau Kanadako probintziari buruzkoa da; beste esanahietarako, ikus «Saskatchewan ibaia».
Saskatchewan (səˈskætʃ(ə)wən; Cree hizkuntzatik: ᑭᓯᐢᑳᒋᐘᓂ ᓰᐱᐩ, kisiskāciwani-sīpiy) Kanadako Mendebaldeko probintzia bat da. Albertarekin egiten du muga mendebaldean, Manitobarekin ekialdean, Ipar-mendebaldeko lurraldeekin iparraldean eta Montanarekin eta Ipar Dakotaerkin (AEB) hegoaldean. Saskatchewan eta Alberta dira Kanadan itsasorik ez duten probintzia bakarrak. Azken zentsuaren arabera 1.132.505 biztanle zituen. Estatuak 651.900 kilometro koadro ditu, eta lurren %10 inguru ur geza dira, batez ere ibaiak, urtegiak eta lakuak.
Biztanle gehienak hegoaldeko belardietan bizi dira, iparraldeko erdia batez ere basoak baitira eta populazioa eskasa eta oso sakabanatua baitago. Probintziaren erdia Saskatoon hirian edo Regina hiriburuan bizi dira. Beste hiri garrantzitsu batzuk Prince Albert, Moose Jaw, Yorkton, Swift Current, North Battleford, Estevan, Weyburn, Melfort eta Lloydminster mugako hiria dira. Ingelesa da hizkunza nagusia probintzian, %82,4rentzat euren lehen hizkuntza baita.
Saskatchewan duela milaka urte bizi dira amerindiar leinuak. Europarrek lehen aldiz aztertu zuten eremua 1690ean eta 1774an finkatu ziren bertan. 1905ean probintzia bihurtu zen, Ipar-mendebaldeko Lurralde zabaletatik bereizia, ordura arte Kanadako Belardi gehienak hartzen zituena. XX. mendearen hasieran, probintzia ospetsu egin zen Kanadako sozialdemokraziaren bastioi gisa; 1944an, Ipar Amerikako lehen gobernu sozialdemokrata hautatu zen. Probintziako ekonomia nekazaritzan, meatzaritzan eta energian oinarritzen da.
1992an gobernu federalak akordio historikoa sinatu zuen Saskatchewango Lehen Nazioekin lurraren kontrolaren inguruan. Lehen Nazioek diru-ordaina jaso zuten, aukera ematen ziena euren leinuentzat lurra erosteko merkatuan. 3.079 kilometro koadro erosi zituzten, erreserba lur gisa baliatu zirenak. Lehen Nazio batzuek gune urbanoetan inbertitu dute, Reginan eta Saskatoonen barne.

## Erreferentziak

* ↑ «Canada's population estimates: Table 2 Quarterly demographic estimates» www150.statcan.gc.ca (Noiz kontsultatua: 2024-03-12).
* ↑ Government of Canada, Statistics Canada. (2017-02-08). «Census Profile, 2016 Census - Saskatchewan [Province and Canada [Country]»] www12.statcan.gc.ca (Noiz kontsultatua: 2024-03-12).
* ↑ Canada, Indigenous and Northern Affairs. (2021-05-25). «Indigenous and Northern Affairs Canada» www.canada.ca (Noiz kontsultatua: 2024-03-12).

## Kanpo estekak

* (Ingelesez) Saskatchewaneko probintziaren webgune ofiziala
* Datuak: Q1989
* Multimedia: Saskatchewan / Q1989
# Sarah Michelle Gellar

Sarah Michelle Gellar edo Sarah Michelle Prinze (New York, 1977ko apirilaren 14a) aktore, produktore eta bikoiztaile estatubatuarra da.
Oso ezaguna da bere pertsonaia Buffy Summersengatik, Buffy the Vampire Slayer telesailean. Buffyrengatik sei Teen Choice Awards eta Saturn sari bat irabazi zituen eta nominatu zuten Urrezko Globo sarira. Daytime Emmy bat irabazi zuen ere, Kendall Hart bere paperagatik, All my children seriean.
I Know What You Did Last Summer, Cruel Intentions, Scooby-Doo, The Grudge, The Return, Southland Tales, The Air I Breathe, Possession eta Veronika Decides to Die pelikuletan papera protagonista izan zituen. Bere ama Rosellen Greenfield deitzen da eta bere aita Arthur Gellar. Bere aita 2001. urtean hil zen. Lau urterekin deskubritu zuen agente bat Manhattango jantoki batean zegoenean.
2002ko irailaren 1ean bere senarrarekin, Freddie Prinze Jr. ezkondu zen Mexikon eta 2009ko irailaren 19an bere alaba jaio zen, Charlotte Graze Prinze. 2012ean bere bigarren semea jaio zen, Rocky James Prinze.

## Filmografia

* Datuak: Q180665
* Multimedia: Sarah Michelle Gellar / Q180665
# Sarah Luisa Fahr

Sarah Luisa Fahr (2001eko irailaren 12a) boleibol jokalari italiarra da, eta Imoco Volley Coneglianorentzat blokeatzaile ertain gisa jokatzen du. 2024ko Udako Olinpiar Jokoetan txapeldun olinpikoa izan zen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Emakumezkoak, estalia |
# Sarah Mateke Nyirabashitsi

Sarah Mateke Nyirabashitsi (Kisoro barrutia, 1974ko uztailaren 15a – Kampala, 2024ko irailaren 7a) ugandar politikaria izan zen, 2021etik hil zen arte Genero, Lan eta Gizarte Garapeneko ministroa izan zena.

## Bizitza

Philemon Mateke politikariaren eta Joy Rwanfizi Mateka irakaslearen sei seme-alabetatik hirugarrena, Sarah Mateke Nyirabashitsi 1974ko uztailaren 15ean jaio zen Ugandako Kisoro barrutian.
Enpresen administrazioan lizentziatu zen Bugemako Unibertsitatean. Osasun publikoko masterra ere egin zuen unibertsitate berean, eta geroago administrazio publikoko eta kudeaketako graduondoko ikasketak egin zituen Ugandako Unibertsitate Kristauan.
Familiaren negozioetan sartu zen. Nyirabashitsi Fundazioa sortu zuen, non haurrei barnetegietan ikasteko laguntza eman zien. Kampalako Metropolitan International Universityko Patronatuko mahaiburu izan zen.
Kisoroko udaleko idazkari laguntzaile gisa hasi zen politikan. 2021ean, parlamenturako hautatu zuten. Genero, Lan eta Gizarte Garapeneko ministro izendatu zuten Florence Nakiwala Kiyingiren ordez. Erresistentzia Nazionaleko Mugimenduan afiliatuta zegoen.
Bihotzekoak jota hil zen Kampalan, 2024ko irailaren 7an, 50 urte zituela.

## Erreferentziak

* 1 2 3 4 5 (Ingelesez) «Sarah Mateke Nyirabashitsi: Biography, Age, Family and Husband» Flash Uganda Media 2022-10-01 (Noiz kontsultatua: 2024-09-07).
* 1 2 (Ingelesez) Kagabo, Stephen Muneza. «Hon. Sarah Mateke’s works in education and public health made her a perfect fit for ‘Youth Minister’» The Local 2021-06-09 (Noiz kontsultatua: 2024-09-07).
* ↑ (Ingelesez) «Women Praise Minister Sarah Mateke for empowering them» Voice of Muhabura 2021-12-14 (Noiz kontsultatua: 2024-09-07).
* ↑ (Ingelesez) Tugume, Godfrey. «Minister Nyirabashitsi Tips Kisoro Women on Self Reliance» ChimpReports 2021-12-18 (Noiz kontsultatua: 2024-09-07).
* 1 2 (Ingelesez) «Minister of State for Youth and Children Affairs» Ministry of Gender Labour & Social Development (Noiz kontsultatua: 2022-03-10).
* ↑ (Ingelesez) «Minister of State for Youth and Children Affairs, Hon. Nyirabashitsi Sarah Mateke has visited Kira Municipality to assess the performance of Covid-19 relief fund» Kira Municipal Council (Noiz kontsultatua: 2024-09-07).
* ↑ (Ingelesez) Muhereza, Robert. «State Minister for defence, Sarah Mateke dies at 50» Monitor 2024-09-07 (Noiz kontsultatua: 2024-09-07).

## Kanpo estekak

* Datuak: Q105951053
# Sarah Mather

Sarah Mather (Brooklyn, New York 1796 – 1868ko ekainaren 21a) estatubatuar asmatzaile handia izan zen, urpeko lehen teleskopioa asmatu eta patentatu zuena, periskopioaren aurrekoa.

## Urpeko teleskopioa

1845eko apirilak 16an erregistratutako patentearen arabera, urpeko teleskopioa, mutur batean lanpara bat zuen hodi bat eta mutur bati lotutako prisma optiko edo ispilu batzuk ziren, urperatzean, zenbait objektu argiztatzeko.Teleskopioa izanik objektu horiek gainazaletik aztertzeko aukera ematen zuten.
Asmakizunaren aplikazio posibleen artean, Matherrek esan zuen itsasontzien kroskoak urpekaririk gabe aztertzeko, arrantza-bankuen kokapena edo ur azpiko objektuak aztertu zein aurkitzeko, arrantzarako edota kanaletarako hondoak lehertzeko erabil zitekeela.
1864an bigarren patentea erregistratu zuen, lehen prototipoarekiko hobekuntzekin: lehenik, argiztapen sistemaren aldaketa batek, lanpara, presio subazuatiko indartsuen ondorioz itzaltzea aurreikusten zuen, eta, bestetik, ispilu bikoitzen joko batek, ikusmen zabalagoa ahalbidetzen zuen, lanpara edo teleskopioa mugitu behar izan gabe.

## Bizitza pertsonala

Mather ezkonduta egon zen eta gutxienez alaba bat zuen, Zientziaren Emakumeen Hiztegi Biografikoaren arabera.
Aitorpen zientifikoa eman zioten lana garatu zuen Estatu Batuetan.

## Erreferentziak

* ↑ «Sarah Mather, lo oculto a la vista» Va de barcos 2020-02-08 (Noiz kontsultatua: 2020-10-05).
* ↑ Sarah Mather, la desconocida inventora del periscopio. (Noiz kontsultatua: 2020-10-05).
* ↑ «¿Sabes que el periscopio de los submarinos lo inventó una mujer?» La Voz de Galicia 2018-03-11 (Noiz kontsultatua: 2020-10-05).
* ↑ «Sarah Mather la mujer que revolucionó la navegación» KienyKe (Noiz kontsultatua: 2020-10-05).
* ↑ «Sarah Mather inventora olvidada» Veronese 2019-02-04 (Noiz kontsultatua: 2020-10-05).

## Kanpo estekak

* Sarah Mather asmatzailearen bizitza YouTube Podcast Lila 43
* Datuak: Q50377839
# Sarah McBride

Sarah McBride (Wilmington, Delaware, Ameriketako Estatu Batuak, 1990eko abuztuaren 9a) estatubatuar LGBT kolektiboaren aldeko ekintzaile eta politikaria da. LGBT eskubideen aldeko Human Rights Campaign taldearen prentsa-idazkari nazionala da. McBride American University unibertsitateko ikasleriaren presidente izan zen. Bere agintaldia amaitu eta hurrengo egunean, Mc Bridek iritzi artikulua argitaratu zuen unibertsitateko egunkarian bere burua emakume transgenerotzat zuela esanez.
Enpleguan, etxebizitzan, aseguruan eta establezimendu publikoetan genero nortasunaren araberako bereizkeria debekatzen duen Delawareko legearen onespena neurri handi batean McBrideri aitortzen zaio. 2016ko uztailean Demokraten Konbentzio Nazionalean parte hartu zuen hizlari, Ameriketako Estatu Batuetako historian alderdi politiko nagusi baten konbentzio nazional batean jendeari zuzendu zitzaion lehen pertsona transgeneroa izan zen.
2020ko Ameriketako Estatu Batuetako hauteskundeetan senatari hautatu zuten Delaware estatuan aurkeztuta. Horrenbestez, AEBtako lehen senatari transgeneroa bihurtu zen.

## Erreferentziak

* ↑ (Ingelesez) Human Rights Campaign. Staff: Sarah McBride. (Noiz kontsultatua: 2017-11-24).
* ↑ (Ingelesez) Landau, Lauren. (2012-06-08). From Tim To Sarah: AU Student Body President Unveils Big News. (Noiz kontsultatua: 2017-11-24).
* ↑ (Ingelesez) Karlan, Sarah. (2013-06-20). Delaware Passes Trans Protections, With Help From A Young Advocate. (Noiz kontsultatua: 2017-11-24).
* ↑ (Ingelesez) Cohen, Celia. (2013-06-13). Trans. (Noiz kontsultatua: 2017-11-24).
* ↑ (Ingelesez) Human Rights Campaign. (2016-07-24). HRC’s Sarah McBride to Become First Openly Transgender Person to Speak at a Major Party Convention. (Noiz kontsultatua: 2017-11-24).
* ↑ (Ingelesez) Badash, David. (2016-07-24). At This Week's DNC Sarah McBride Will Become First Openly-Transgender Speaker to Address Major Party. (Noiz kontsultatua: 2017-11-24).
* ↑ (Ingelesez) Savransky, Rebecca. (2016-07-24). «Dems add first transgender speaker to convention lineup» The Hill (Noiz kontsultatua: 2017-11-24).
* ↑ (Ingelesez) «HRC’s Sarah McBride to become first openly trans person to speak at a major party convention» Gay Times 2016-07-25 (Noiz kontsultatua: 2017-11-24).
* ↑ Urrutikoetxea, Ane. (2020-11-04). «Sarah McBride, AEBtako lehen senatari transgeneroa» Gaztezulo (Noiz kontsultatua: 2020-11-04).
* Datuak: Q17011236
* Multimedia: Sarah McBride / Q17011236
# Satanta (Kansas)

Satanta Kansasko hiri bat da. Haskell konderrian kokatua dago. 2010ean 1.133 biztanle zituen, 1,52 kilometro koadrotan banatuta.

## Ikus, gainera

* Haskell konderria

## Kanpo estekak

* Datuak: Q2343112
# Satartia (Mississippi)

Satartia Mississippiko herrixka bat da. Yazoo konderrian kokatua dago. 2010ean 55 biztanle zituen, 0,36 kilometro koadrotan banatuta.

## Ikus, gainera

* Yazoo konderria

## Kanpo estekak

* Datuak: Q1807149
* Multimedia: Satartia, Mississippi / Q1807149
# Satay

Satay edo Saté, jatorriz Sumatra, Indonesia eta Javako usadiozko plater bat da, baina gaur egun Hego-ekialdeko Asiako hainbat herrialdeetara ere hedatu da, tartean Txina, Malaysia, Singapur, Filipinak eta Thailandia, bai eta Herbeheretar Inperioaren eremu horretako kolonien bidez Herbehereak ere.
Satayaren errezeta eta osagaiak herrialde batetik bestera asko aldatu daitezke, baina funtsean ikatz suzko parrila batean sukaldatu eta banbu edo koko makil batean sartutako haragi pusketetan oinarritzen da. Satay haragiei kolore hori exotikoa eta zaporea emateko kurkuma gehitzen zaie. Erabilitako haragia animalia ezberdinetakoa izan daiteke: txahal edo behia, txerria, oreina, arraina, ganbak eta oilaskoa, eta zenbait herrialdeetan baita kokodrilo eta sugea ere. Kakahuetez egindako bustitzeko saltsa, tipula edo pepinillo eraztunez eta ketupatez ere lagundu daiteke. Txerridun sataya piñaz eta kurkumaz zerbitzatu daiteke, eta Indonesiako bertsioak sojazko bustitzeko saltza izan ohi du.
* Datuak: Q209253
* Multimedia: Satay / Q209253
# Satara barrutia

Satara barrutia Indiako barruti bat da, Pune dibisioan, Maharashtra estatuan. 3.003.741 biztanle ditu 10.475 kilometro koadrotan.

## Mugakideak

Honako barrutiekin egiten du muga:
Raigad barrutia

## Ikus, gainera

* Maharashtra

## Kanpo estekak

* Datuak: Q1135612
* Multimedia: Satara district / Q1135612
# Satavahana

Satavahana Inperioa edo dinastia edo Andhra dinastia, izen gisa erabilia (satavahanak edo andhrak esaten zaie herri hauei edo beren agintariei), Indiako errege dinastia bat izan zen, aginte politiko handi bat osatu zuena zenbait mendez, Dharanikota eta Amaravati eskualdeetan egungo Andhra Pradesh eskialdean, baita Junnar edo Pune eta Prathisthan menderatu zituztenak Maharashtran. Beren aginteak K.a. 220tik 450 urte inguru iraun zuen gure aroko 220.era arte.

## Historia

Satavahanak hasieran Maurya Inperioko tributu ordaintzaileak, izan ziren baina independenteak bilakatu ziren Ashoka hil ondoren. Beraien erreinuko biztanleak jatorri dravidikokoak ziren, gaur egungo Telugu kulturarekin lotuan,baina dinastiak Sanskritozko kultura indoeuroparra mailegatu zuen India iparraldetik. Lehian aritu ziren Shunga dinastia, eta horien ondoren Kanva direlakoekin, hauek azkenik hegemonia kendu zietelarik Magadha eskualdean.
Gainbehera garai baten ostean, Gautamiputra Satakarnik ( 106 - 131 ) Andhra dinastiaren boterea berreskuratzea lortu zuen, okerrenean zegoenean. 124. urtean, Nahapana errege eszita eta Usavadatta satrapa irabazi zituen, Ksaharâta eszitiar dinastia suntsituz horrekin.
Vijayaren erregealditik ( 203 - 209 ), Andhra inperioa apurka-apurka printzerri independenteetan banatzen joan zen (203-227), praktikan desagertuz.

## Kanpo estekak

* Datuak: Q5257
* Multimedia: Satavahana / Q5257
* Artikulu hau, osorik edo zatiren batean, frantsesezko Wikipediako «Satavahana» artikulutik itzuli da; zehazki, 2021-02-06ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
# Satchinez

Satchinez Errumaniako udalerri bat da, Timiș konderrian. 4.439 biztanle ditu, 99,88 kilometro koadroko azaleran banatuta.

## Herriak

Udalerrian honako herriak daude:
Satchinez $^{(en)}$ Bărăteaz $^{(en)}$ Hodoni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5062862
* Multimedia: Satchinez, Timiș / Q5062862